**Lepplaane-Kivisilla ehituse projektmeeskonna koosoleku MEMO**

*Kuupäev:* 09.08.2024

*Teema:* Kivisilla tee täiendav põrkepiire ja muldkeha laiendamine (LOA vs TRAM)

*Osalejad:* Rainer Jõesaar, Martin Taal

**Sissejuhatus / sisu:**

* Projektile koostati Liiklusohutuse auditeerimise aruanne ehk LOA (vaata faile: *Lisa 1 - Liiklusohutuse auditeerimise aruanne Kivisilla tee viadukt* ja *Lisa 2 - TSA Kivisilla*)
* 28.05.2024 esitas TRAM pädeva asutuse otsuse (vaata faili: *Lisa 2 - 8-121-0249346-1 28.05.2024 Protokoll*)
* Tulenevalt LOA-st ja TRAM-i, kui pädeva asutuse otsusest, tuleb Kivisilla tee muldel olevat piiret pikendada 85m jagu (mõlemal pool tee serva). See tähendab, et antud lõigus tuleb muldkeha laiemaks ehitada.

Pilt, millel on kujutatud tekst, diagramm, kuvatõmmis, järjekord

Kirjeldus on genereeritud automaatselt

Pilt, millel on kujutatud tekst, kuvatõmmis, järjekord, diagramm

Kirjeldus on genereeritud automaatselt



* 03.07.2024 esitas Töövõtja hinnapakkumise (Vaata faili: *Lisa 4 - Lepplaane ja Kivisilla, kiri 62(1) - Töövõtja kalkulatsiooni nr 2 esitamine*)
* 09.08.2024 esitas Omanikujärelevalve seisukoha (vaata faili: *Lisa 5 - RE\_ Lepplaane ja Kivisilla\_ kiri 62(1) - Töövõtja kalkulatsiooni nr 2 esitamine*)
* 09.09.2024 esitas Töövõtja tähtaja pikendamise taotluse (vaata faili: *Lisa 6 - Lepplaane ja Kivisilla, kiri 77(1) - Taotlus Töövõtulepingu tähtaja pikendamiseks*)
* 10.09.2024 esitas Omanikujärelevalve seisukoha Töövõtja tähtaja pikendamise taotlusele (vaata fail: *Lisa 7 - RE\_ Lepplaane ja Kivisilla\_ kiri 77(1) - Taotlus Töövõtulepingu tähtaja pikendamiseks*)

**Kallinemine:**

|  |  |  |  |  |  |
| --- | --- | --- | --- | --- | --- |
| **Makse-artikkel** | **Töö nimetus** | **Ühik** | **Maht** | **Ühikhind** | **Summa** |
|  | Projekteerimistööd | obj | 1 | 4 380,00 | 4 380,00 |
|  | Muldkeha laiendamine koos astmete lõikamisega (moreen, TM\_90, TM\_105) | m3 | 112 | 39,74 | 4 450,88 |
|  | Killustikust alus fr 32/64, kiilumismeetodil (h=25cm) | m2 | 122 | 14,93 | 1 821,46 |
|  | Peenarde kindlustamine (h=9cm) | m2 | 95 | 3,11 | 295,45 |
|  | Põrkepiirded N2W4 (sh vajalikud ülemineikud ja piirde lõpeamised) | m | 170 | 32,81 | 5 577,70 |
|  | Liiklusmärgid koos postide ja vundamentidega | tk | 2 | 154,00 | 308,00 |
|  | Valge tähispost | tk | -6 | 14,20 | -85,20 |
|  | Kollane tähispost piirdel | tk | -1 | 14,20 | -14,20 |
|  | Valge tähispost piirdel | tk | 8 | 14,20 | 113,60 |
| **Kokku (km-ta):** | | | | | **16 847,69** |

* Kallinemise taotlus moodustas lepingu esialgsest maksumusest 0,1986%.

**Otsus:**

* Avaliku tee projektidele tuleb koostada Liiklusohutusaudit (LOA). Tellija tellis Kivisilla tee ümberehituse Töövõtja poolt koostatud tööprojektile LOA. LOA aruande, punkt 6, probleem nr 1 tõi välja, et sõidutee põrkepiirded algavad liiga hilja ja lõppevad liiga vara.
* Kuigi sõidutee põrkepiirde kohta on tööprojekt koostatud vastavalt kehtivatele normidele, otsustas audiitor teha ettepaneku tõsta sõidutee ohutust läbi täiendavate põrkepiirete paigalduse.
* Pädev asutus (Transpordiamet) otsustas, et liiklusohtust tuleb piirkonnas tõsta selle läbi, et pikendatakse viadukti muldkehal põrkepiirdeid.
* Põrkepiirete pikendamiseks on vajalik laiendada sõidutee muldkeha.
* Töövõtjal puudus pakkumuse koostamise ajal info täiendavate ohutusmeetmete (kehtivatest normidest rangemate ohutusmeetmete) rakendamise vajaduse kohta, mis selgusid LOA põhjal tulenevalt pädeva asutuse otsusest lepingu täitmise ajal. Seega ei saanud Töövõtjate arvestada pakkumuse esitamise ajal täiendavate nõuete täitmiseks vajalike vahenditega.
* Lisatöö on vajalik teostada käesoleva lepingu raames, kuna ehitustööd on vajalikud teostada, et saada rajatisele kasutusluba ning seejärel anda üle tulevasele omanikule.
* Kuna nõue rakendada täiendavaid ohutusmeetmeid tuli ehituslepingu täitmise käigus, ehitustööde teises pooles ja selle muudatuse menetlemine on võtnud palju aega, ei ole lisatöid võimalik teostada lepingu täitmise tähtaja jooksul. Põrkepiirde pikemalt paigaldamine põhjustab muldkeha laiemaks ehitamise. Muldkeha laiemaks ehitamine takistab katendi ehitamist ja nõlvade haljastamist. Katendi ehitus ja haljastustööd on ehitusobjektil viimaseid töid ajakriitilisel teel. Antud tööde teostamisest sõltub objekti valmimine.
* Töövõtja esitas lisatööle hinnapakkumise summas 16 487,69 € + KM ning taotluse Kivisilla viadukti ehituse tähtaja pikendamiseks kuni 16.12.2024.
* Tegemist on täiendava tööga, mida ei ole esialgses Lepinguliste tööde mahtudes ning on seetõttu käsitletav lisatööna.
* OJV ja projektmeeskonna hinnangul on töövõtja hinnapakkumine õiglane ja tähtaja pikendamise nõue põhjendatud.
* Meeskonna otsus on teha Juhatusele ettepank teha Lepingu muudatus.

**Lisad:**

* Lisa 1 - Liiklusohutuse auditeerimise aruanne Kivisilla tee viadukt
* Lisa 2 - TSA Kivisilla
* Lisa 3 - 8-121-0249346-1 28.05.2024 Protokoll
* Lisa 4 - Lepplaane ja Kivisilla, kiri 62(1) - Töövõtja kalkulatsiooni nr 2 esitamine
* Lisa 5 - RE\_ Lepplaane ja Kivisilla\_ kiri 62(1) - Töövõtja kalkulatsiooni nr 2 esitamine
* Lisa 6 - Lepplaane ja Kivisilla, kiri 77(1) - Taotlus Töövõtulepingu tähtaja pikendamiseks
* Lisa 7 - RE\_ Lepplaane ja Kivisilla\_ kiri 77(1) - Taotlus Töövõtulepingu tähtaja pikendamiseks